ACG ปักธงรายได้ทั้งปีทะลุ 3 พันลบ. พร้อมเปิดบริการ 2 สาขาใหม่ครึ่งปีหลัง
ACG ปักธงรายได้ทั้งปีทะลุ 3 พันลบ. พร้อมเปิดบริการ 2 สาขา 2H62 เดินแผนขยายสาขาต่อ ตั้งเป้าเปิดเพิ่ม 5 สาขาในปี 65 หนุนรายได้บริการ-ค่านายหน้าประกันภัยเพิ่ม
ACG ปักธงรายได้ทั้งปีทะลุ 3 พันลบ. พร้อมเปิดบริการ 2 สาขา 2H62 เดินแผนขยายสาขาต่อ ตั้งเป้าเปิดเพิ่ม 5 สาขาในปี 65 หนุนรายได้บริการ-ค่านายหน้าประกันภัยเพิ่ม
27 มิ.ย. 2562

นายภานุมาศ รังคกูลนุวัฒน์ ประธานเจ้าหน้าที่บริหาร บริษัท ออโตคอร์ป โฮลดิ้ง จำกัด (มหาชน) หรือ ACG เปิดเผยว่า บริษัทตั้งเป้ารายได้ปี 62 ไม่ต่ำกว่า 3,000 ล้านบาท โดยบริษัทเตรียมเปิดสาขาใหม่ในช่วงครึ่งปีหลังอีก 2 แห่ง ในพื้นที่ภาคเหนือและภาคตะวันออก จากปัจจุบันบริษัทมีสาขาอยู่ทั้งหมด 9 แห่งใน 5 จังหวัด ได้แก่ จังหวัดสุรินทร์ จังหวัดบุรีรัมย์ จังหวัดขอนแก่น จังหวัดภูเก็ต และจังหวัดกระบี่
ขณะที่บริษัทยังคงเดินหน้าตามแผนขยายสาขาอย่างต่อเนื่อง โดยตั้งเป้าขยายสาขาเพิ่มอีก 5 สาขา ภายในปี 65 ซึ่งเชื่อว่าจะทำให้เกิดการประหยัดในแง่ต้นทุน รวมทั้งจะมีรายได้จากการให้บริการและค่านายหน้าประกันภัยเพิ่มขึ้น ซึ่งจะช่วยสนับสนุนอัตรากำไรสุทธิเพิ่มขึ้นต่อเนื่อง จากปัจจุบันมีอัตรากำไรสุทธิราว 1.9%
“ในปีนี้จะเห็นจากไตรมาส 1/62 ที่ผ่านมาว่ามีการเติบโต ซึ่งเราก็เชื่อมั่นว่าในช่วงเวลาที่เหลือก็จะมีการเติบโตอย่างต่อเนื่อง ตามยอดขาย และสาขาที่เพิ่มขึ้น”นายภานุมาศ กล่าว